เที่ยวเชียงใหม่ร้านที่ #6

มาเจอร้านนี้เพราะเจ้าถิ่นพามา บอกว่าเป็นร้านกล้วยทอดที่
อร่อยที่สุดในเชียงใหม่ จะไม่มาโดนก็กระไรอยู่ใช่มั้ยล่ะคะ

ที่ส้มสั่งมาได้แก่
● กล้วยทอด ถุงเล็ก 15 บาท
ชิ้นกำลังดี กรอบนอกนุ่มใน ไม่อมน้ำมัน แป้งไม่หนา
ที่สำคัญคือของทอดร้อนๆใหม่ๆ ไม่เย็นชืดจนแข็ง

● กลอยทอด ถุงกลาง 20 บาท
ตอนแรกไม่รู้จักว่าคืออะไร มาได้คำตอบว่ามันคือพืช
ลักษณะเหมือนหัวมัน คืออร่อยมาก ฝานเป็นแผ่นบางๆ
กรอบอร่อย ไม่อมน้ำมันเลยซักนิด อร่อยกว่ากล้วยทอดอีก

● ข้าวเม่าทอด ชิ้นละ 8 บาท
แป้งไม่หนาจัด กล้วยด้านในงอมกำลังดี ไม่อมน้ำมัน

ลูกค้ายืนมุงหน้าร้านเยอะ ขายดี ด้วยราคาที่ถูก อร่อย
และได้ปริมาณเยอะพอสมควร จึงทำให้ลูกค้าติดใจ
แต่คนขายพูดจาไม่ค่อยโอเคเท่าไหร่ค่ะ พูดห้วนสุดๆ

_________________________________________________________